Pasado de Merkuro elde Tero de la 11-a de Novembro 2019

eta|Pasado de Merkuro observita en ultraviola lumo per la satelito GOES-16 en terfiksa orbito
eta|La antaŭa pasado de Merkuro elde Tero okazis en 2016
Merkuro pasis antaŭ Suno laŭ rigardo elde Tero la 11-an de Novembro 2019. La plena pasado, ekde la unua ĝis la fina kontaktoj, daŭris 5 horojn 28 minutojn kaj 47 sekundojn.

La sekva pasado de Merkuro elde Tero okazos la 13-an de Novembro 2032.

 Observado 
eta|Suno kun pasanta Merkuro videbla elde Tero
eta|Tero videbla elde Merkuro dum la pasado
La pasado estis videbla ĉie, kie en ties tempo estis tago. Konkrete temas pri:
 en plena daŭro elde la Sudameriko, orienta parto de la Nordameriko, okcidenta parto de Afriko kaj Antarkto;
 parte, dum Sunsubiro elde plejparto de Eŭropo, plejparto de Afriko kaj Mezoriento;
 parte, dum Sunleviĝo elde plejparto de la Nordameriko kaj Meksiko.

Tempo de la kontaktoj dependas de loko de observanto sur Tero. Tamen, pro geometriaj kialoj, diferencoj inter unuopaj lokoj estas nur kelketaj minutoj. Proksimumaj tempoj estas:
 komenco: 12:35 UTK
 pinto: 15:20 UTK
 fino: 18:04 UTK

 Sekura observado 
Rekta, neprotektita rigardado al Suno povas kaŭzi damaĝon de vidkapablo, eĉ plenan blindecon. Tial estas rekomendata uzi Sunobservajn okulvitrojn, Sunteleskopon kun bonkvalita Sun-filtrilo aŭ projekciadon al papero per teleskopo, simpla truo aŭ senluma kamero.

 Bildaro 

 Vidu ankaŭ 

 Pasado
 Pasado de Merkuro
 Pasado de Merkuro elde Venuso
 Pasado de Merkuro elde Marso
 Pasado de Venuso
 Pasado de Tero elde Marso

 Eksteraj ligiloj 

 Kalkulilo de precizaj tempoj de la pasado de Xavier M. Jubier

2019-11-11
Kategorio:2019